Der er afgang fra Aalborg søndag 22. juli og fra Florø flyves retur lørdag 28. juli Fodboldhold til Dana Cup Tilbuddet kommer fra flyselskabet Danish Air Transport (DAT), der bl.a. flyver på ruten Florø-Oslo. DAT skal flyve et fodboldhold fra Florø til Aalborg i forbindelse med Dana Cup-turneringen i Vendsyssel og hente spillerne igen en uge senere. - Det giver os mulighed for at lave to dobbeltture og tilbyde nordjyderne en uges ferie i Florø og omegn, fortæller direktør Jesper Rundholm fra DAT. Florø Florø ligger ud til en spændende skærgård med mulighed for bådture i området. Man kan også sejle nordpå eller til Bergen med Fylkesbådene, en usædvanlig smuk tur. Det sidste kræver dog en overnatning i Bergen, hvis man vil opleve Norges gamle kongeby. Baglandet I Florøs bagland finder man bl.a. Norges største isbræ - Jostedalsbræen. Lidt længere nordpå ligger den berømte Geirangerfjord.

Opsummering:
Nu er chancen der for at flyve på en uges ferie direkte fra Aalborg til Florø - Norges vestligste by og centrum i én af vestlandets smukkeste skærgårde.